Sportster

Sportster on Harley-Davidson Motor Companyn rekisteröity tavaramerkki, joka on myös tehtaan moottoripyörä-mallisarjan nimi. Ensimmäinen Sportster näki päivänvalon vuonna 1957 ja on yksi pisimpään valmistuksessa olleista moottoripyörämalleista. Mallin tuotanto ja myynti jatkuu yhä. Ennen sitä valmistettiin K-mallia ("esi-Sportster"), jonka moottorikonstruktioon (yhtenäiskone) ja neljä erillistä nokka-akselia Sportster perustuu.

 Historia 
 K-mallit 1952–1956 "Esi-Sportster" 
 Varustettu 45º V-2 moottorilla, vanhanaikaisella sivuventtiili konstruktiolla 55cid / 900cc (-52 k-malli 45cid/750cc). Elvis osti aikoinaan KH-mallisen pyörän, pyörä on nyt Harley-Davidsonin tehtaan museossa.

 XL-mallit 1957– Sportster 
1957 täysin uusittu kansiventtiilimoottori edelleen 55cid / 900cc, 7,5:1 puristussuhde puolipallon muotoiset palotilat , 90º venttiilikulmat, 4 nokka-akselia. Lempinimeksi muodostuu valurautaisista sylinterikansista johtuen ironhead (Suomessa "rautapää", "rautis"). Moottori muistuttaa läheisesti saman aikakauden Shovelhead-moottoreita.

1958 XLH-moottorin viritysastetta nostettiin korkeammalla puristussuhteella ja suuremmilla venttiileillä. Kytkin uusittiin ja siitä tehtiin märkäkytkin, uusi tasavirtalaturi, lisävarusteena saatavat suuntavilkut. XLC- ja XLCH-mallit (Competition/California hot), joissa entistäkin suuremmat kanavat sekä venttiilit, korkeampipuristeiset männät sekä magneettosytytys.

1959 XLH varustettiin tuplaputkilla ja tuplavaimentajilla. XLCH-malliin kuului trippimittari. Sen ajan kovalla suorituskyvyllä 14,5 sek ¼ maili loppunopeudella 90 mph (145 km/h)

1965 XLH ja XLCH siirtyi 12-volttiseen sähköjärjestelmään. XLH sai automaattisella sytytyksen säädöllä.

1967 Sähköstartin sai lisävarusteena XLH-malleihin.

1969 American Machine and Foundry AMF ostaa Harley-Davidson Motor Companyn

1970 XR750 kilpapyörä esiteltiin: 45 kuutiotuumaa, 10,5:1 puristussuhde. 90 hevosvoimaa, kaksi 36 mm Mikuni kaasutinta, 4-vaihteinen vaihteisto, magneettosytytys, ei etujarrua. Täysin erikoisrakenteinen suunniteltuna maarata-ajoihin. Perusmoottori peräisin normaalista XL-mallistosta.

1972 XL 61 cid /1000cc korvasi vanhan 55cid / 900cc koneen. Tehoja 61 hp, huippunopeus 110+ mph, 13,38 sek ¼ maililla 97,7 mph (157 km/h). Uiva kytkin. Uudenlainen öljypumppu.

1973 Ensimmäinen valmistettu AMF-Harley-Davidson yhtiön pelastettua tuotannon konkurssilta. Vakiona vilkut. Levyjarru esiteltiin etupyörään.

1975 Vaihdepoljin ja jarrupoljin muutettiin niin, että vaihde vasemmalla ja jarru oikealla viranomaisten vaatimuksesta.

1977 XLT (touring) malli markkinoille. XLCR (Cafe Racer) esiteltiin Daytonassa. Pyörän oli suunnitellut  William "Willie G." Davidson, joka on William A. Davidsonin pojanpoika. William A. Davidson on yksi Harley-Davidson Motor Companyn perustajista. Nopein siihen mennessä valmistettu Harley-Davidsonin tuotantopyörä.

1979 Kaikki mallit saivat XLCR:stä peräisin olevat rungon ja pakoputkiston. XLT ja XLCR poistettiin tuotannosta. Käynnistyspoljin poistettiin kaikista malleista. Levyjarru tuli eteen ja taakse. XLS esiteltiin.

1983 XLX-61 ja XR1000 (pohjautui XR 750 kilpamalliin) esiteltiin.

1984 Vaihtovirtalaturi korvasi tasavirtalaturit.

1985 Loppuvuodesta tuli ensimmäinen Evo Sportster markkinoille, Suomessa 1986. Konekooltaan 883cc ja 1100cc. Samaa moottoria käytettiin myös Buell-moottoripyörissä. 

1987 Sportsterin 30. vuosipäivä. Hugger-malli (entistä matalampi istuinkorkeus) esiteltiin ensimmäistä kertaa.

1988 1200 cc Evo tuli markkinoille. Uusi 39 mm etuhaarukka korvasi vanhemman 35 mm haarukan. Uusi 40 mm kaasutin. Värivalikoimaa laajennettiin.

1991 5-nopeuksinen vaihteisto korvasi 4-nopeuksisen. Hihnaveto korvasi ketjun 883 deluxe ja 1200 malleissa.

1993 Hihnaveto nyt kaikkiin Sportsterin malleihin.

2003 Harley-Davidson 100-vuotisen valmistuksen juhlamallit.

2004 Esiteltiin kokonaan uusi mallisto, jossa uudistettu moottori on kumiripustuksella, kun aikaisemmin moottori oli kiinni suoraan rungossa. Täysin uusittu runko, uusittu kumiripustettu moottori ("Kumipää"), uusi vaihteistokotelo vahvemman vaihteiston aikaansaamiseksi(Trap-door poistettu), uusi ilmansuodatin, uusittu pakoputkisto, pakoputkiston yhdysputki sijoitettu äänenvaimentimien taakse, uusi öljytankin suoja, uusittu öljytikku, akun sijoitus muuttunut. Takarengas levennetty 150mm:iin.

2005  Taka-akseli 1" leveämpi, lisäten ajovakautta. Etuvalojen heijastinpinta muuttunut.

2006 Uusi XR1200. XR1200 Ensimmäinen Harley-Davidson Down Draft DDFI II ruiskulla. Helical-hammasrattaat vaihteistossa (2->5).

2007 Polttoaineensuihkutus kaikissa.

2008 Etuakseli kasvanut 3/4" -> 25 mm, taka-akseli pienentynyt 1"-> 25 mm. 883:n sylinterien seinämät muutettu niin, ettei alkuperäisiä voi porata 1200cc:ksi. Sportster mallia muutettu flat-track tyyliseksi. Ylimääräinen öljypumppu, joka kierrättää öljyä kansien öljykanavissa.

2009 "One size fits all" etulokasuoja korvattu "low-profile" suojilla. Customeihin kevyempi takapyörä. Nighster malli sivukilvellä(USA). Takavalo integroitu vilkkuihin. 

2010 ECU uudelleensijoitettu penkin alle. Rekisterikilven sivukiinnitysoptio. Super low- malli.

2014 Uusi johtosarja, isommat jarrut, Abs:t, avaimeton käynnistys, uusi nopeusmittari vaihteennäytöllä ja kierroslukumittarilla, puristussuhde kasvanut, katalysaattori.

 Katso myös 
 Harley-Davidson Motor Company
 Buell 

 Lähteet 
 Japanese Sportsters 
 Harley-Davidson Motor Company 
 Sportster.org 

 Aiheesta muualla 

Sportster